Diari Oficial de la Generalitat Valenciana


Sumari del DOGV 9046, del 23-03-2021 (2021/2971)

RESOLUCIÓ de 17 de març de 2021, de la directora general de Personal Docent, per la qual es convoca els aspirants no exempts de la realització de la prova de castellà per a estrangers i es nomena el tribunal que ha de jutjar aquesta prova, en el marc del procediment selectiu d'ingrés a cossos docents convocat per l'Ordre 22/2020, de 23 de novembre, de la Conselleria d'Educació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2971


Data del document
:   17-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 17 de març de 2021, de la directora general de Personal Docent, per la qual es convoca els aspirants no exempts de la realització de la prova de castellà per a estrangers i es nomena el tribunal que ha de jutjar aquesta prova, en el marc del procediment selectiu d'ingrés a cossos docents convocat per l'Ordre 22/2020, de 23 de novembre, de la Conselleria d'Educació, Cultura i Esport. [2021/2971]  
  
De conformitat amb el que es disposa en la base 7.1 de l'Ordre 22/2020, de 23 de novembre, de la Conselleria d'Educació, Cultura i Esport, per la qual es convoquen procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional (DOGV 8961), aquesta direcció general ha resolt:  
  
Primer  
D'acord amb el que es preveu en la base 7.1.1 de l'esmentada Ordre 22/2020, de 23 de novembre, es convoca els aspirants que no posseïsquen la nacionalitat espanyola, i no estiguen exempts de la prova d'acreditació del coneixement de castellà, a realitzar-la el dia 26 de març de 2021, a les 10 hores, a l'Aula 2.5 de l'Escola Oficial d'Idiomes de València, situada al carrer Pla de Saïdia, número 9, 46900 en València.  
  
Segon  
Nomenar el tribunal que s'insereix com a annex I d'aquesta resolució per a realitzar la prova de coneixements de castellà per a estrangers, el contingut de la qual es descriu en l'annex II.  
  
Tercer  
Els membres del tribunal hauran d'abstindre's d'intervindre, notificant-ho a la Direcció General de Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han fet tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'aquesta convocatòria.  
  
El termini per a manifestar l'abstenció serà de tres dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, les persones aspirants podran recusar els membres del tribunal quan concórreguen en ells circumstàncies de les previstes en el paràgraf anterior, en qualsevol moment de la tramitació del procediment, de conformitat amb l'article 24 de la Llei 40/2015, d'1 d'octubre, de règim jurídic del sector públic.  
  
Quart  
Els òrgans de selecció que actuen en aquestes proves selectives tindran dret a la indemnització per raó del servei prevista en el Decret 24/1997, d'11 de febrer (DOGV 17 de febrer).  
Aquells docents el lloc de treball dels quals estiga situat fora del terme municipal del lloc d'actuació del tribunal quedaran acollits a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
  
Contra la present resolució, que posa fi a la via administrativa, podrà interposar-se potestativament recurs de reposició davant de la Direcció General de Personal Docent en el termini d'un mes des de l'endemà de publicar-se, o interposar-se directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de publicar-se.  
  
València, 17 de març de 2021.- La directora general de Personal Docent: M. Ángeles Herranz Ábalos.  
  
ANNEX I  
Tribunal de la prova d'espanyol per a estrangers  
  
Titulars  
Presidenta: Sáez Martínez, Begoña  
Vocal: Capella Calatayud, Cristina Gemma  
Vocal: Lledó Cardona, Miguel Ángel  
Vocal: Montesinos Oltra, Antonia  
Vocal: Raga Reinoso, Andrés  
  
Suplents  
Presidenta: Alcalde Martínez, Eva María  
Vocal: González Valero, Manuela  
Vocal: López Pérez, Alejandro  
Vocal: Mora Sánchez, Miguel Ángel  
Vocal: Ramírez Hebling, Lidia  
  
  
  
ANNEX II  
Prova d'acreditació de coneixement del castellà per a estrangers  
  
La prova d'espanyol per a estrangers constarà de les següents parts:  
- Dos exercicis de comprensió escrita (40 minuts aproximadament)  
- Dos exercicis de comprensió oral (20 minuts aproximadament)  
- Un exercici d'expressió escrita (30 minuts aproximadament)  
- Un exercici d'expressió oral (10 minuts aproximadament)